Brød ind og tændte ild En indbrudstyv brød tidlig tirsdag morgen ind i en garnforretning og satte ild på den og tilhørende lejlighed. Det har teknikere fra Nordjyllands Politi fastslået onsdag eftermiddag. Det viste sig at gerningsmanden havde sat ild til ejendommen tre forskellige steder. - Det er ret usædvanligt at tænde ild så mange steder på så lille et sted. Han ville i hvert fald være sikker på at få brændt bygningen af, siger Jens Erik Poulsen Vicepolitikommissær ved Nordjyllands Politi i Hjørring Alvorlig brand Lejligheden og forretningen i Hjørring fik store skader ved den voldsomme brand og tre nabofamilier måtte evakueres. - Vi ser meget alvorligt på denne sag. Det er alvorligt at brænde andre folks ejendomme af, siger Jens Erik Poulsen. Politiet har ikke noget bud på motiv, og er endnu ikke på sporet af gerningsmanden.

Referat:
Politiets teknikere fastslog onsdag eftermiddag at branden, der raserede en ejendom i Hjørring tirsdag morgen var påsat.